open-index/open-wikipedia-markdown huggingface dataset:
Kawakawasan ratoh:malaoalangay a fafahiyan wawa

## Kawakawasan ratoh:malaoalangay a fafahiyan wawa (變成烏鴉的女孩)[https://openmuseum.tw/muse/digi_object/0e4b599937ad85ac357e8cb8b06902f4]

### Misapades ko midipotay a wama ato wina(養父母的偏見)
Oya saan a wawa no malafiyaway mapapaliway a maomah, iya saan cecay a wawa a padek, awaay to ko tada ina nira, malingad sato cingra, ca ka citafo to toron ato hemay, ci wina saan ato mama(o midipotay) nira narikoran noya wawa a malingad, misetel(mipecih) to titi ato misatoron malakakaenen no niyah aca, cowa ka palada’ toya padek a wawa,matira ko demak nangra to romi’ami’ad.

O tao sato paka’araw to demak naya midipotay a mama ato ina nira, pasowal han to no tao koya padek a wawa, ya mafana’ sato kiya wawa,” *ano saan aca na’ay to kako a minokay*” han nira ko widang nira. Sowal haca to widang nira:

“*toma'i  ho kako*” saan, tayra i salawacan no omah, “*kir, kir*” saan ko soni, iya sato cafay nira a wawa, “*mamaan kiso*?” han nira a somowal, iya sato a padek a wawa “*mapiyas kako*” han nira. Oya “*kir, kir*” sanay a soni o nipicelit nira to caca’edongan. Iyaan a nicelitan nira a caca’edongan malasapikpik nira, oyaan sa o lalal(rarar)https://amis.moedict.tw/#:lalal malasatekek nira. 

### Caca'edongan malasapikpik lalal malasatekek(衣袖成了翅膀小鋤頭成了啄)
Iyaan a nicelitan nira a caca’edongan malasapikpik nira, oyaan sa o lalal(rarar) malasatekek nira. Honi sato i itira to i fafa’ed no kilang, “*ak, ak*” sato a masoni. Iyaan sato o tihi nira nengneng han nira malapalangay to, “*da to, da to ma’epod to*” han nangra, caka kakahi koya padek a wawa a mo’epod, iya sato o tihi nira cikay sato a minokay pasifana’ ca winaan nira. Iyaan sato wina nira a mapasifana’ to nikalapalang niya wawa.

### Tangic sato koya midipotay a wama ato wina( 養父母後悔的哭泣)
*“Tati’ih aca ko faloco’ ita to wawa, ira ko saka matira nira”.* Toyanan to misatoron sato ci mama aci wina, maherek sato cangra misatoron, cikay sato tayra i omah, tahira han nangra i omah, misa’ak’ak to itira i fafa’ed no kilang koya padek a wawa. Iya sato o wina ato wama nira itiya tangic sato, “*dato dato, ini to ko toron ato titi iso, no hatiniay to halafin tati’ih ko faloco’ niyam. Da da da kaenen to kina toron*.” 

### Lalengatan no palang a komaen to tafo konini(這是烏鴉吃人們的便當的開始)
Oya sato ya wawa cato tengilen nira ko sowal no wina nira. Iya sato ya wina nira teli han to nira koya toron itira i tapang no kilang, itira to a laliw han nira. Honi sato i, hinam han niwina, maka’en to nira koya hemay ato titi, maherek a komaen, tayra to i fafa’ed no kilang a ma’efer. 

Iya sa a wina nira ato wama nira tangic sato. Nawiro, komaen to tafo ko palang han, oninian ko lengato nira a konaen. 

### Pacefaday Tilid(註釋)
Kawakawasan ratoh:malangohahay to ’edo

## Malangohahay to ’edo (老鼠情人) [https://openmuseum.tw/muse/digi_object/0e4b599937ad85ac357e8cb8b06902f4]

### ''kacitawidwidan ano mipawsa han no wawa ko wina (女孩對鎷媽說送便當來時要掛鈴鐺)''
ho ira ko cecay a fafahiyan malingad i omaoh nira, ca ka citafo nani loma’ nira, “*pawsa han to kako ina*” han nira ko sowal ci inaan nira, 

“ *hayi* ” sa ko wina nira,

“*ano mipawsa kiso haw [https://amis.moedict.tw/#:tawidwidan kacitawidwidan] to*” han to no wawa nira koya wina, o wina sato nira “ *hayi* ” sato.

Kalahokan to ko cidal, “ *kering kering kering* ” sato ko soni noya tawidwidan ni ina, iya sato a ngohah noya wawa o ’edo, o cafay noya wawa a maomah, alalasolasot sato i lalinik no ’atol, tahira to ko wina noy wawa nira, kakahad ko nifariwan nina wawa nira,

” *cima ko tihi iso a mifariw* ” han to nira ko sowal toya wawa nira,

“ *cecayay kako* ” han nira a misamangah ko sowal to wina nira, olah sato to nikakahad a nifariwaw no wawa nira, hinam han ira ko ngohah no wawa nira to ’edo a mipadang mifariw.

### Hokhok han no wina ma'araw ko 'alomanay 'edo mifaeiw (媽媽窺視看到很老鼠砍草)
Iya sato wina nira, ca ho kafana’ to nikacingohah no wawa nira to ’edo, harateng sato ko wina nira, cima ko tihi no wawa ako,no matira to ko nikakahad ko nifariwan a pala,caay to kapatolas a misaharaterateng kiya wina.

Roma sato a romi’ad, mipawsa haca to sakalahok no wawa nira, nikawrira, tona romi’ad caay to ka citawidwidan kiya wina nira, hokhok han to nira wina a mingata, oya sato a ngohah niya wawa nira to ’edo ’aloman, maan ko pinag a misa’osi to ka’aloman, sacaciyaw saan a mifariw, “ *ci,ci,ci,ci,ci* ” saan ko caciyaw nangra a mifariw.

### Matengteng  no wina ko wikol no ’edo a  moroc (媽媽拉住老鼠尾巴脫毛這就是老鼠尾巴没有毛的原因)
*“ o matiniay sa ca kamo”* han to no ina nira koya wawa nira ato ya ’edo”, iya sato a ’edo alalasolasot sato i lalinik no ’atol, iya sa wina “ o ninian *ko ngahah no wawa ako*” sato kiya wina noya wawa, opod han nira a mitengteng koya wikol no ’edo, moroc saan.

O nini ko saka awa ko fanoh no wikol no ’edo, o matengtengay a mamoroc no ina noya fafahiyan wawa.

### Pacefaday Tilid (註解)
Nikapolongan tadamaanay ci Huang Zhaokai piheratengay a lihay

## Nikapolongan tadamaanay ci Huang Zhaokai piheratengay a lihay (民主戰將黃昭凱追思禮拜)

### Nikapolongan tadamaanay ci Huang Zhaokai mapatay i 6/15 piheratengay a lihay, congtong ci Lay Cingte citodong pipadongosan a kacingangan no kakeridan. (民主戰將黃昭凱逝世 6/15追思禮拜、總統賴清德任治喪榮譽主委)
2024/06/05 13:41 (Singpon paratohay ci Hong roycin/Taynan ratoh〔記者洪瑞琴／台南報導〕)

Da’oc no ’orip mikinafalahay to saki nikapolongan no taywan a onto ci Huang Zhaokai o Kokomindayhiw ci Huang Zhaokai itini i 6/1 miliyas to hekal mapatay, kasa rekad no tamdaw ma’ilol to saki Taywan nikapolongan a ci mikinafalahay, mapapolong patireng to padongosay a wiyinhuy, nai congtong ci Lay Cingte citodongay malakakeridan, Taynansi siciw ci Huang Weizhe ci todong to midemakay kakeridan, mapolong midama to sakipadongos a demak.

Saka pipadongios maketong i 6/9 midemak to mipatelian ato pitodohan, itiya o no Mincintang a fayfay ko sapi tahepo, roma romi’ad 6/15 midemak to pihiratengan a lihay, saka nga’ay no icowacowaay mapolong mihirateng ato padongos to nian pali’ayaway to saki Taywan nikapolongan a tamdaw.

Ci Huang Zhaokai masofoc i 1942 mihecaan, o Taynansi a tamdaw, nano saka 2, 3 rekad a komindayhiw, ’ayaw mikihatiyaay to papotalay no tang ko demak, nai papotalay tang a piliyang, mincintang patireng tangasa Taywan nikapolongan syakay, mida’oc ko ’orip to saki kasa nikapolongan caay ka ci awaayay ningra mikihatiya. Ramasato, ci Huang Zhaokai nai 1980 mihecaan miteka misa’icel midipot to mafadesay i Militaw laloma’an, mipa’ayaw palowad to 228 demak a payakyak, itiya cingra i 1995 miheca patireng to katimolay radio dingtay, i katedalan  katimolay sa’etal tadamaanay nikapolongan a piparatohan.

Pasowal sa ko citodongay padongos kakeridan ci Huang Weizhe, nengnengen ko ’orip ni Huang Zhaokai, ano itira to i lalan, itira to i kasa’opan no kitakit ano eca i radio a kamok, oyaan to ko faloco’ ningra to saki nikapolongan ko pisingting ko ni niyah a harateng, nai sa’ayaw tangasa anini caay ka falic, o sasowalen itini i rarakaten no Taywan ti saki nikapolongan o tadamaanay micikerohay ato palowaday a tamdaw, saki nian o tata’ongen cingra, nanay mapakahinom ko laloma’an ato citodongay padamaay, saka da’ocay to saki Taywan nikapolongan a misa’icelay ci Huang Zhaokai masawad to ningra ko karorayan a hakal minokay to i kakarayan, rihaday i ci Wamaan.

Midotoc to pihalaka no citodongay a wiyinhuy, o pipatelian i takenip ci Huang Zhaokai itira i 6/9 herek no lahok 1:30 ko toki i Nanpin huayti cahong mihemak, paherek padongos i Taynansi pitodojan, ikor o mamida’oc mapateli i Taynansi Keristokiw tadem; roma i 6/15 itira i Taynansi “Hungyin wencuang ciwsing” midemak pihiratengan a lihay.
Taliyok no hekal a romi’ad

## Taliyok no hekal a romi’ad (世界環境日)
Taliyok no hekal a romi’ad (JME - Journée Mondiale de l'Environnement; WED - World Environment Day) maketon i mihecaan to saka 6 folad 5 romi’ad, o pipalowad no Linhoko to polong no cikiw a finawlan mipalowad to saki padama to taliyok a harateng no fana’ ato sapidemak a sapadama to taliyok no sakaci’icel. No Linhoko to tamdawan a taliyok kasa’opoan i 1972 miheca 6 folad 5 romi’ad tangasa 16 romi’ad itira i Setekoemo (Stockholm) a masa’opo, i kasa’opoan mihayda i saka 6 folad 5 romi’ad o pipatodongan to “Taliyok no hekal a romi’ad” a mipakeroh, Itira i 1974 mihecaan miteka midemak. Anini, Taliyok no hekal a romi’ad i polong no cikiw ira to ko 100 mata’elifay a kitakit a hahor no sakacitodong misarocod pakayni pipadama to taliyok a demak malokatayalan. Taliyok no hekal a romi’ad malo “Kaacangan no tamdawan” sanay, paini to finawlan misarocod midemak to pidipot to taliyok, haki mimingay ’alo mala tata’akay ’alo a riyar ko ’icel madadipot to cikiw no mita. [1]

To mihecahecaan, Linhoko ira ko patahangitan a sowal, ano eca o cecay a sasowalan, mitarowid to tamdamdaw to kakalimelaan ko taliyok.

2010 miheca: “Kasahirahira no malengaway, dengan a cikiw, kapolongan a ikor” (Many Species. One Planet. One Future.)

2011 miheca: “lotolotokan: Mipatado ko parapatan i tisowanan” (Forests: Nature at your Service.)

2012 miheca: “kangdaway kicay: mikihatiyaay to kiso haw?” (Green Economy: Does it include you?)

2013 miheca: “Hiratengen ho, ikor no kaen, milaheci to pirahid” (Think Eat Save)

2014 miheca: “Patakarawen ko piceli’, caay ko marayasay a riyar” (Raise Your Voice, Not the Sea Level)

2015 miheca: “70 walwalan a lamed no tamdaw, 1 ko cikiw, naonen paedeng ko pi’aca” (Seven Billion Dreams. One Planet. Consume with Care)

2016 miheca: “Pi’ang’ang no ’orip” (Go Wild for Life)

2017 miheca: “Kacacalay ko tamdaw ato parapatan” (Connecting People to Nature)

2018 miheca: “pidahen ko pakadit no soka” (Beat Plastic Pollution)

2019 miheca: “Padamaen ko kakarayan, o midemakay kako” (Beat Air Pollution)

2020 miheca: “Kaolahen ko parapatan, o kakalahen” (Time for Nature)

2021 miheca: Patikoen ko rocok no talihoc (Ecosystem Restoration)

2022 miheca: “Dengan cecayay ko cikiw” (Only One Earth)

2023 miheca: “Pikadit no soka salofen no halaka” (Solutions to Plastic Pollution)

2024 miheca: “

### Pinengnengan calay (參考連結)
1.存档副本. [2015-03-28]. （原始內容存檔於2015-05-16）.UNEP：什麼是世界環境日

### Papotalay calay (外部連結)
https://www.worldenvironmentday.global/

https://www.worldenvironmentday.global/

https://web.archive.org/web/20220302094654/https://www.earthday.org.tw/newsroom/news/5637
Paka’orad

## Paka’orad (祈雨)
Tona mararid ko kedal no romi’ad, ma’icang ko sra, mafadi’ a mapatay ko pinaloma ato pina’orip. Mikilim ko tamdaw to piradoman, makedal awaay ko nanom, marawraw ko finawlan no niyaro’ to nika awa ko nanom. Itiya, palimo’ot ko kakomodan no niyaro’ to sapalengaw to sapipaka’orad.

Nanoya, o finawlan no niyaro’, dengan o samamaay a awid ko masadakay (o roma, o maponengay no niyaro’ a fafahiyan), miala to koliya nai lotok patayraen i fanaw ano eca i ’alo, mitatoy cangra maemin to koliya a mingitangit, ta milekal maemin a masasilesi’ i cinanomay, matiya o misalamaay a ka’emangay to nanom a parahemed to tireng.

Onini i, o sapa’araw i kawas no nanom to longoc nangra to ’orad, nanay samatiyaen o kasasilsil niyam to nanom ko pipafeli iso to ’orad i tamiyanan, o sanay ko tatodong no pihaen nangra.

Tona mipaka’orad cangra, ano caay haca ko ’orad i, miliyaw haca a mipaka’orad to sakinatosa, kinatolo.

Nanoya ira sato ko ca’of no kawas.. mahaen ko demak no pipaka’orad hananay.
Pakacidal

## Pakacidal (祈晴)
Caay pisakapolongan ko ’Amis a misacidal. Nawhani, o nipafelian no Kawas to kasasiroma no romi’ad to sakanga’ay no ’orip no mita o tamdaw.

Saka, caay ka nga’ay a paterep to tayal no Kawas ko tamdaw. saka, caay pisakapolongan ko finawlan a mipakacidal, edeng o kasaopo no maponengay ato masipolo’ay a tamdaw ko mamidemak, mitatoy cangra to nisawadan a matelangay to a eli’, likaten a misataliyoliyok to loma’ no kasaopoan nangra.
Pihafayan a lisin

## Pihafayan a lisin (收栗祭)
O sapihafay a lisin i, o raro’itan hananay. masaopo ko paro no loma’ ato malininaay a maemin i tata’angay ko loma (tatapangan a loma’) a mipacok to fafoy a pakaen to kawas no sawa’eran hananay. O nian i, o cikawasay ko citodongay, i ’ayaw no pihafay a lisin konini.

I pina’angan to hafay a miparo i ’ariri i, ira haca ko demak no lisin, o sapina’ang to hafay ko nian a lisin. Onini a lisin i, o sakacaaw ka kari’ang no ’edo ato ’onih ko hafay i ’ariri. Saka, o ikawasay ko citodongay tonini, matahidang ko Malataw a kawas ato Sawa’eran.

O roma sato, i ’ayaw no piparo to panay ano eca a hafay i ’ariri i, papitapalen ko cikawasay to nika cima ko cihafayay ato cima ko matakenaway a tamdaw no paro no loma’, ta oya cihafayay a tamdaw a cecay ko mamiparo i ’ariri to panay ato hafay ato pipasadak to nai ’aririay.

Ano asimaanay ano saan a miparo i ’ariri ko matakenaway a tamdaw i, kalamkam a malowan ko pinaro no ’ariri. Saka, caay ka nga’ay ko matakenaway a tamdaw a misacomocomod i ’ariri a mipadang a miparo ato midafo’ to pinaro no ’ariri.
Kakeridan no niyaro’

## Kakeridan no niyaro’ (部落領袖)
O kakomodan ko kakeridan i niyaro’ no ’Amis. O tayal no kakomodan i, mipalowad to finawlan a pakatayal to sakanga’ay no ’orip no finawlan i niniyaro’, o sakarikecaw no finawlan konini.

Saka, saheto o saki finawlan ko tayal nira, tinako sa i, misanga’ to pilaocan (pikacawan) no finawlan a sefi ato misanga’ to lalan no niyaro’ ato romaroma a aduhayay a tatayalen.

Saka, pili’en nira ko mamipadang i cingraan a matanengay, mafana’ay, malalokay to saki finawlan a tamdaw a citodongay kakeridan, ta onini a kakeridan i, citodong cangra to kasa’etal a mala mikowanay.

Ira haca ko romaay mamikerid to tayal no finawlan, o lakeling (fanti). Ano ira ko maan a demak a talacowacowa i, o citodongay cingra a kakeridan to matayalay, citodong cingra a pakaen to matayalay.

Ano ira ko maan a tatayalen no niyaro’ i, mikapot haca cangra to kakomodan a lomaoc a misafaloco’ to malo tatayalen i niyaro’.

O kacitamohang (toper, kacikafong) no kakomodan i, mahaenay.

Ano mapatay ko i ’ayaway a kakomodan i, miliyaw mipili’ to mato’asay a singkiwen to mamiceror cingraan, ano mipili’ to mamala kakomodan i, minengneng to demak no papili’en, o nga’ayay ko demak ato mapapelo ko papatirengen.

Ira ko pilifet to fana’ ato taneng nira, pakayni i pipapelo nira ko pi’arawan no mato’asay to matatodongay a pili’en. O roma sato, tatiih ao namiliyasay to fafahi, cecay ko fafahi nira i, caay ka nga’ay a miliyaw a cifafahi ko kakomodan, mahaenay haca kono afedo’ay.

Ano ira ko cima a ciraraway a tamdaw i, tangsol tangsol han no sa’etal a kakeridan ato kakomodan no niyaro’ a misawkit ta manga’ay to. Talacowa ira k sowal to mitefoc sanay i, awaay ko patangicay a pitefoc, nawhani awaay ko ciraraway to tata’angay a tatiihay a demak, saka, ma’edengay a tefoc ko pitefoc no mitefocay.

Onini i, o pipa’ayaw no kakomodan no niyaro’ to ciraraway a tamdaw, saka, caay pa’orong to karetengay a tefoc. Nikawrira, adihay ko sapasifana’ no kakomodan ato sa’etal a kakeridan ato mama no selal nira i cingraan to sakacaaw piliyaw a ciraraw. Mahaen ko demak to pakayniay i demak no ciraraway a caay piteked ko kakomodan no niyaro’ a misawkit.

Ira ko mamidama i cingraan a sa’etal a kakeridan no niyaro’ a masakapotay, onini ko mamiterong to kalo demak no ’ilo no finawlan.
Marekrek kiwkay

## Marekrek kiwkay ciwlo kiwkay (長老教會瑞北教會)
I 1956 (45) miheca patireng to kilang a kiwkay, pipacakatan itiya ira ci Huang Qingfeng (黃慶豐), Song Zhengqing (宋正清), Wang Mingrong (王明榮) aci Lin Jinming (林進明) foksi, ciwlo ira ci Zhang Ayuan (張阿源), Huang Jiamao (黃加茂). 7 ko laloma’an no mitooray salikaka.

1957 (46) miheca misingkiw to ciwlo ci Cai Yuqing (蔡玉清) aci Hu Qinghai (胡青海) ko matoro’ay. Sicuci matoro’ay ci Wang Maoxiong (王茂雄). 1 miheca ci Lin Jinming (林進明) sinkiwsi itini itiya.

1958 (47) miheca pakalitemoh to faliyos, maloyoh ko kiwkay. Saan miliyaw patireng aca, itiya ci Zhuo Xinde (卓信得) foksi ko matayalay i kiwkay.

1959 (48) miheca ci Song Zhengqing (宋正清) foksi ko mikeriday to pisingkiw to ciwlo to sicuci, matoro’ay a ciwlo ci Cai Yuqing (蔡玉清) aci Hu Qinghai (胡青海) tatosa, o sicuci matoro’ay ci Wang Maoxiong (王茂雄) aci Pan Cunci (潘村次) tatosa, itiya ira ko 10 laloma’an mitooray salikaka, ci Qiu Wenji sinkiwsi ko matayalay to 1 miheca ira ko 6 folad itiya.

1963 (52) miheca miliyaw misingkiw to ciwlo ato sicuci, ciwlo ci Zhang Shiliang (張詩良) aci Wang Maoxiong (王茂雄) ko matoro’ay, sicuci ci Pan Cunci (潘村次) aci Pan Zhihao (潘知好) tatosa. Ci Wu Qingyun (吳清雲) foksi ko matayalay i kiwkay, ira ko 11 laloma’an mitooray salikaka.

1967 (56) miheca, miliyaw misingkiw to ciwlo ato sicuci, ci Wu Qingyun (吳清雲) foksi ko mikeriday, o ciwlo ci Wang Maoxiong (王茂雄) aci Lin Huosheng (林火勝) tatosa matoro’ay. O sicuci ci Huang Fusheng (黃福生) aci Lin Gaotian (林高田) tatosa ko matoro’ay. Ira ko 16 laloma’an ko mitooray salikaka.

1973 (62) miheca 9 folad misingkiw to ciwlo ato sicuci, ci Xu Yidu (許伊度) foksi ko mikeriday, maalaay ciwlo ci Wang Maoxiong (王茂雄) aci Lin Huosheng (林火勝) tatosa matoro’ay, sicuci ira ci Lin Gaotian (林高田) aci Pan Zhihao (潘知好) tatosa ko matoro’ay itiya.

1975 (64) miheca 1 folad 5 romi’ad, mipatireng ci Hong Chuanxing (洪川幸) sinkisian, mikihatiyaay foksi ira ci Xu Yidu (許伊度), Wu Jianfeng (吳建豐), Wu Qingyun (吳清雲), Lin Rongfa (林榮發), Lian Zhongyi (連忠義), Lin Maosong (林茂松), Qiu Wenji (邱文基) ko mikihatiyaay itiya.

1976 (65) miheca 10 folad 5 romi’ad, ci Lin Rongfa (林榮發) foksi ko mikeriday to pipaino’ to wawa ato mikerid to pitahekaan a lihay.

1977 (66) miheca 9 folad 10 romi’ad, ci Lian Zhongyi (連忠義) foksi ko mikeriday to pipaino’ ato pitaheka a lihay.

1978 (67) miheca 9 folad 5 romi’ad, ci Wang Mingrong (王明榮) foksi ko mikeriday to pipaino’ ato pitahekaan a lihay. Miliyaw misingkiw to ciwlo ato sicuci, ciwlo maalaay ci You Wenji (游文吉) aci Gao Gibbon (高吉本) ko matoro’ay, sicuci ci Pan Zhihao (潘知好) aci Lin Qingmei (林清妹) tatosa ko matoro’ay. O mitooray salikaka no kiwkay ira ko 18 no laloma’an.

Aniniay ciwlo ato sicuci (2021-2025) 4 miheca a lekad.

Ciwlo: Chen Tiancai, Chen Chunmei, Lin Xiufang, Zhong Yi.

Sicuci: Tian Hanmei, Li Yuhua, Gao Wenxiong, Huang Yucheng

Laloma’an no mitooray: 15 loma’. Tamdaw no mitooray: 36 tamdaw.

Sa’opo no tamdaw:

Pilihayan: salongan 16 ko tamdaw no pilihay.

Ka’emangay: 4 tamdaw.

Kitokay: 8 tamdaw.

Hamong to loma’: 9 tamdaw.

Focinkay: pacena’.
Taywan Pasiwali

O sowal no Pangcah konini “Pasiwali” sanay, o kasadakan no cidal, o karengawan a ma’orip no ’alomanay a finacadan ko sawali hananay. Ona Piparadiwan a romi’ad hananay i, mikitini i 22 a romi’ad no sako 10 a folad a misatapang, pararid to tosa a romi’ad. Ira a matahidang ko papitoay nai romaay a kitakit ato no i Taywangay to a sa’opo no maradiway. Macacadacada a masadak a romadiw cangra. I taliyok nona piki’arawan i, ira aca ko paliwalay to no Yincumin a maamaan. Saka, caay ko pitengil aca to karomadiw, mapatalahkal ko no Yincumin a laliwalen.

### Taywan Pasiwali 2022
**“Taywan Pasiwali” (PASIWALI音樂節)** hananay i, o Piparadiwan a romi’ad no kukusay konini. O maradiway no Paliwan ci Utjung Tjakivalid (舞炯恩·加以法利得), yo lahci han ningra romadiw ko pinapina a radiw nira i, mafawfaw ko faloco’ no mitengilay a tamdaw, a mikihatiya toya radiw nira a misawahowaho a makero.

Tona ira ko picara no lifong, saka mapahanhan to tosa a mihcaan kona “Taywang Pasiwali” hananay tono kukusay Piparadiwan a romi’ad, miliyaw aca a mitahidang to nai Filipingay, i Palaway, i Intonisiyaay, ato i Malaysiyaay a maradiway a sa’opo. Matengil itini ko makapahay a radiw no masasilomalomaay a finacadan.

Kasasiwasiw:Farangaw 'Amis
Pipaselakan to kahirahira no dafong no Kanata

### ta masasitiyor a makakafana’ ko no Taywan ato Kanataay a tamdaw

2022 miheca saka 1 folad, o Yinminhoy (原民會), o Yinowenhoy (原文會), o Yinyihoy (原語會) ato kofa no niyaro’ ko mipalowaday to [ O pikerid a palafangay a miliso’ to tayal no Kanata] (加拿大原住民族政策參訪團), I laloma’ no rakat nangra i, micafer a miliso’ to **[pipaselakan to kahirahira no dafong no Kanata]** (加拿大歷史博物館) , o citodongay a parayray a mikitoh nangra ko misaheciay a pakafana’ ato mikerid to ha rakat tonini. Itira a masasi’isal to saka fana’ to kasafinacadan a pipaselakan to kahirahira no dafong, ta minanam haca to nika pipalowad nangra to matenesay a matayal tonini.

Ci Caroline Dromaguet, o tapang no pipaselakan to rayray no Kanata cingra, milayap cingra to naniTaywanay a miliso’ay a sapakaolah a dafong i cingraan. Ta pakafana’ cingra to na pipaselakan a rayray nangra, o i 1856 a mihecaan to nano nikafafalican to dafong tono i Anishinaabeg a sera konini saan. Orasaka, patocek sa a pahapinang tonini a pipaselakan a patelian to dafong, o makakafitay to niyaro’ no Yincomin koninian. Caay ka tano sa’opo saca to kaciketon to demak to talicayan aca, mapalowad to nangra ko 200 a tamdaw to matanengay, 50 ko finacadan to pakahalakaay to to dafong a miterek a citodongay a matayal a tamdaw no finacadan. O mapahekalay tono pipaselakan a patelian to dafong anini i, sahto o na mafana’ay a mitayal a cirocekay ko misafacoay, citodong haca a mipatalahekal a mitosil to natayalan nangra, mararid a mikapot ko Yincomin tonini a tayal.

Pacedi ko pipaselakan a kaitiraan, o mataterekay ato Yicomin ko kitakit no Kanata, 1970 a miheca o hatiniay a pipaselakan a patelian to dafong i, misatapangay to a misafaco to sapipatikoraw to na dafong, ato misaharateng to maanen a masasinga’ay ko kalali’ay ato Yincomin saan. O mamipalowad ko Taywan to pipaselakan a patelian to dafong, minanay to saka dadama to tayal i ikor.

Kasasiwasiw:Farangaw 'Amis
Osay Hongay

**Osay Hongay** (簡燕春), samafana’ay a romadiw no Taywan.

Maherek to i nacilaay a sakaenem a romi’ad koya saka33 a rekad a pipakaolah to no Cin-ci-cyang (金曲獎), i anini a mapakaolahay tonini a Cin-ci-cyang, masalaloma’ ko cecay a samato’asay no Tafalong a niyaro’ ci Osay ina, mapakaolah ciira to samafana’ay a romadiw to no Yin-cu-min a sowal a kaolah. Mapaherek ko demak no pipakaolah, fa^cal ko rakat niira a minokas a taloma’ i Tafalong, kahemekan no i niyaro’ay ciira.

Tomireng i ka’ayaw no panganganan a mapolong a pasasing, i 12 a folad no roma a mihcaan, mapasadakay ko ni Osay Hongay o no Tafalong no Kwang-fu no Kalingko ko no tato’asan a radiw no Pangcah, awaayho ko tatinakoan to samato’asay ko pakaalaay tonini a Cin-ci-cyang, maala niira ko samafana’ay a romadiw to no Yin-cu-min a sowal a kaolah. Salipahak saan ci Osay Hongay a mahemek, maseneng ciira a tomireng i pipakaolahan to Cin-ci-cyang, mapa^edil ko niyaro’ no Tafalong.

Sowal saan ci Osay Hongay, mamaan pakayni to pisadak to no tato’asan a radiw, mapakafana’ ko ’alomanay to kahemekan a tato’asan a radiw no Pangcah, pakayni tinian a ngiha’ no fangcalay a serangawan, caay ka citolas a mapaselic i ka^mangay a haliradiw to no to’as a radiw.

## Pasadakay tonini a news

Kasasiwasiw:Siwkulang 'Amis
Kawakawasan ratoh

## Ci Osap

### Paci'eci a miiloh ko kaph to sailoh no mapohaway fayi.年青人到盲婦的獵區強行燒燒獵
Inian saan ci Osap hananay no to’as i Tafalong a niyaro’ ,o madaponohay mapohaway heca, tatosaay canira a malefayi ato wawa no wawa ningra, saciparod saan i,o sailohay nangra ko saka’orip, itiya sato tatodong to no piilohan no mihecaan. Lomaoc to ko kapah no ninian a niyaro’, sowal sato koya kapah no niyaro’, mitketon to sowal:

”o *ailohen nomita kiraan a sailoh niraan a mato’asay*”

sato ko kasasowal no kapah,itira to a sowal han to no kapah koya a mato’asay to nikasasowalan no kapah a sapiilohaw to sailoh niya mato'asay.

Ya sa mapohaway a malitengay sowal han nira koya kapah:

”*caay ha kapah, aka paci’eci kamo a midemak toraan, tapal han imatini’i masa ko pitapal namo to parod niyam imatini, a omaan ko iraay kiyaan a isailohay a ’a’adopan, ano iraay ko ’a’adopen a matini ko parod niyam a awaawa ko maamaan* ” han to noya a mato’asay.

Nikawrira ca ka yoyang(sodod) koya a kapah sowal sato:”*caay ina*” sato a misatiyotiyol(misliyaliyaw) caay to ka domoc(filo) ko sowal noya a kapah, oyaan sato a mato’asay i,sowal sato:

”*ano matira aca i, mahaenhaen aca ha kapah*”  sato koya a mato’asay.

### Pafatisen no kapah to tangal no tama' koya mato'asay 年青人送獵物的頭給盲婦
Oyanan sato a kapah i, sowal sato:

”*hayi ha ina, a o tala to nomiso to tahaloma’ no niyam o kapah haw ”*.

O lowad to noya a kapah a miiloh toyaan a sailoh noya mato’asay, sa citama’ saan kian a kapah i, macacamol to kararayan(malonem) ato ngafor ato fafoy ko pinaro niyaan a sailoh,mapaherek sato ko nipiiloh i, o pataloma’ to no kapah to tama’, patayra i cisailohay a mato’asay kiyaan a kapah to tangal i,

”*taynien ina ko patelian to tangal niya tama’ niyam o kapah*” saca ko sowal.

Hemek sa to a patada koyaan a mato’asay to fasolan i potal, so’elinay mitepotepo sa kinian a kapah pateli to tangal no tama’ ,rarid sato ko talatepotepo a tengilan niyaan a mato’asay,mato matomesay to ko fasolan, oya fasolan niya a mato’asay.

Toan(minokay) to niaan a kapah,“*hatini to ha ina*” sato koya kapah.Naikoran sato niya a kapah i,

” helamen *to fa’ang*  *kinian a tangal, ano hacowaay to , haocong(ka’adihay) hokini*” han to niya a mato’asay kiya a wawa,sowal sa kiya a wawa i,

”*cecayay heca kini ina ko tangal no mancel* ” han to no wawa. 

“*hamay* ” ha to niyaan a mato’asay.  

So’elinay moni’(kona’i) sato kiyaan a tangal niyaan a mancel, hinam han i,na o iyaanay to a cecay. kinian a tarastasay a tepoen i fasolan niya kapah.   

Oya sato a mato’asay i,mangic to ko faloco’               

“*o maan ko haenen a misakumot(misamsam) ko pakoyoc imatini, ’ilohen to ko sa’iloh nomako nacima ko sanay” .* sato kiya mato’asay. *ci Safulo ko mitiliday tonini a ratoh.*                              

### Pacefaday Tilid(註釋)
Maguan katatelekan

## 1895.4.17 Maguan katatelekan (1895.4.17 馬關條約簽訂)
1894 miheca malengat ko kalalood no Dipong ato Mancin, mapidah ko Mancin, micomok ko Dipong a masasowal, kinapinapina ko kasasowalan saka itini to i 1895 miheca 4 folad 17 romi’ad itira i minato Maguan no Dipong a Chunfan hotel masasitilid to Maguan katatelek, laloma’ no katatelekan masaheci ko ’orip no Taywan Penho nai Mancin paliyasen ko Dipong.

O ’alomanay finawlan no Taywan caay pihayda tonini itiya, o saka saan irama niyaro’ ko kapidahan no Mancin i, mana keriten ko Taywan. O kafana’an no Taywan a tamdaw i, wata ko raay ko kalaloodan no Dipong Mancin haw i, o karawrawan to saka fecol no tiyadan ko nihaenan, kasasowalan han no tosaay kitakit Dipong ato Mancin ko saka’orip no Taywan.

Itini to masapinang o awaayay ko no niyah kitakit ko Taywan, padeteng sa o tao ko misetekay to ka’oripan likisi.

Ono niyah a sapipa’oripaw ko finawlan no Taywan mipalowad to liciay “Taywan nipakoniraan kitakit” sanay a lalowadan, o saka saan i o sapiafadaw to romi’ad saka hapinangaw no kasakitakit a mikihar toni toloay kitakit a midemok (ikor misahirateng to sapatiko to Mancin kitakit nasa), ikor caay to ka laheci, kiemel ko sofitay no Dipong itiya toya mihecaan malefek ko Taywan, saka 50 mihecaan no Dipong mikowan a to’ek to Taywan.  

O pikowan no Dipong to Taywan i 20-30 mihecaan ranikay ko kacomahanan itiya, nano o mapakomaanay a sera fahal sa o macomahaday nengnengen no hekal, naka o kasasiiked no finacadan i Taywan a ponka, lekakawa, selal malatiih, o pikowan no Dipong to Taywan samatiya to o sofitay ko harateng mirofirof to kalaloodan, kasaniyaro’ malefek to no matatekoay kitakit ko pilood.

Paherek ko lalood no saka tosa i, o palowad no Taywan ato pinangan no finawlan matatifac to i sakalay Congko, oya to masararemay harateng pinangan a Conghuaminko sifo ko mikowanay to Taywan, honihoni ira ko kasasiwtoc mapapatapatayay a demak, mangalef nano mapidahay kalalood no laloma’an no kitakit malaliway a masaso’otay ’ofad a tamdaw tayni i Taywan, awaayay ko no niyah kitakit a fanawlan no Taywan awaay to ko sapipili’ o hayda sanay to, o iraay ho a sowal, ponka, harateng, o malasawaday to a matafo, o latiihay a demak padoedo sa a masadak.

Mitiko toninmi a Maguan katatelekan itiya a finawlan no Taywan to saki niyah a ’orip awaayto ko pakayraan, o nika paherek to no kalalood mala o milaliway kahiceraan saka tangasa anini o caay to ko papakaliyas tonini kararoma’ no ’orip, misaliyaliyaw ko likisi pasifana’ titaanan, o awaayay ko kitakit dengan o tala sanay to pilili’elan.

O pahecian no Taywan anini o papotalay mikowanay a Conghuaminko, o nano pikinafalah no ’alomanay tamdaw ko sapicikeroh to ikor no saka nikapolongan a mafalic malalen ko kalalikakawa, sakararid finawlan no Taywan i nikapolongan a telak ko sapilifet to sapi’emod no Congku a parana’an, matiniay a ’orip masakohkohay ato kaoratan, samaanen ko rakat to ikor? Samaanen minengneng ko pakasawayay to nikapolongan a mapoheday nai papotalay tayni a Conghuaminko? O pilifet to taneng no aniniay finawlan no Taywan koni.
'alapit

O tapila’ ko patelian to hemay, o cikohaway a dateng i, paroen i cifar ano eca i tipid, awaay ho ko **’alapit** itiya, kamayen no 'Amis ko kakomaen i taheka.
Namal a Tolo ko tadimocokan

O **namal a tolo ko tadimocokan** hananay i, toloay a sakalikat no namal —— **o mamalikat** (可燃物), **o sapalikat** (助燃物), ato **o kalikatan no kasoy** (燃點).

**O mamalikat** (可燃物) hananay i, oya mamalikat a kasoy, mato ca'ang (樹枝) no kilang, ano eca^, o 'awol (竹).

**O sapalikat** (助燃物) hananay i, oya mirorohay to sakalikat no kasoy, mato yang-ci^ a fali^ (氧氣).

**O kalikatan** (燃點) hananay i, o katangasaan to ko faedet no kasoy ta malikat. O kalikatan no kalomaamaan i, caay ka lead. Poener ko kalikatan, saka raho:day a malikat; o roma^i, takaraw ko kalikatan, saka caay ko rahoday a malikat.

Kasasiwasiw:Siwkulang 'Amis
Misa’alingayay no ina

## Misa’alingayay no ina (阿美族母系社會)
Iti:ya ho, ira ko mo’etepay cidal i kakarayan, caay paka hadidi to fa’edet ko ’Amis a tamdaw, ma’icang to ko ’alo, awaay to ko nananomen, caay to kalengaw ko pinaloma, caay ka nga’ay ko ’orip no finawlan, misaharaterateng ko finawlan, ano haen sa i, awaay ko ’epoc, orasaka, pasowal sato ko fa’inayan no niyaro’: “O kamiay to ko mipana’ay to cidal, talaen ko pipana’ niyam to cidal, ta manga’ay to ko ’orip no mita to ikor.” saan, orasaka, malalemid to ko fa’inayan no ’Amis tonini a demak.

Nikawrira, halafin to i, hato caay ho ka tefad ko cidal, caay ka fana’en koya fa’inayan talacowaay to, awaayto patiko a minokay, awaay ko paratohay. Oya i loma’ay a fafahiyan i, caay ka nga’ay nangra a maomah, awaay ko ’epoc. Itiya, ira ko cecay a fafahiyan ci Laya, pasowal sa: “Ano matira caay pakasalof ko fa’inayan tonini a demak i, kami to o fafahiyan ko milepelay to cidal.” sato.

Masasowasowal to ci Laya ato pina a fafahiyan, mipa’ecas cangra to kafana’an nangra a tenooy, o sapilepel to cidal, oya caayay ka kari’ang no cidal a nitenooyan a salil, sapatala to sapilepel, salilen nangra koya mikari’angay i cangraan a cidal.

Itira cangra i fafa’ed no kilang a mikalic, takopen nangra o maminokay ko cidal itiya, hacecayen nangra a milepel, mahaenay saka malepel nangra ko papitoay a cidal itiya.

Pacekok koya ’osaw toloay a cidal, ci’icelay aca koya fafahiyan sato. Matalaw to koya toloay a cidal, matalaw ano hakowaay o mamatekop to, nanoya tayra sato i ka’ayaw no fafahiyan no ’Amis a mingitangit, harateng sato koya fafahiyan no ’Amis: “so’elinay to, ira ko sapadang no cidal.” Saka masasowasowal to cangra, pa’ecas miocor ci Layaan masasowal to cidal.

Pasowal sa ci Laya: “Materek kamo manga’ay to, nika caay ka nga’ay namo malecad k kasadak i kakarayan, ano haenen namo a caayto kafa’edeten kami.” han ningra i, paca’of sa ko cidal: “Samaanen niyam ka? Ano caayto pipatay kamo i tamiyanan, samaanen asa kamo, doedo han to niyam.” sato.

Pasowal ci Laya: “Malatihi kamo caay paka hadidi kami to fa’edet, orasaka, malaliyas kamo i kakarayan, milowan to fa’edet; ’osaw namo tosaay i lomi’ad ato dadaya a masadak, ano haenen namo i, caay pipatay kami i tamowanan, a caay to ka latatiih kami.” Oya toloay sato a cidal manga’ay ko nian sato, hayda sato itiya.

Nanoya, o cecay a cidal “Hong” sa ko soni i kakarayan a malopisak malafo’is to; o cecay mala folad to, masadak to dadaya; o cecay a cidal oya to caay ka falic, nika, dengan i romi’ad a masadak.

Nanoyaan, sanga’ay sato ko ’orip no ’Amis a finacadan to ikor. Manga’ay to cangra a maomah, matayal, ira to ko kaka’enen a ma’orip to romi’ami’ad.

Tada manga’ay ko nidemakan no fafahiyan sato koya fa’inayan no finacadan, mangodo to ko fa’inayan to fafahiyan, orasaka, ano mitelek ho cangra to dademaken to ’ayaw i milicay ho to fafahiyan, oya fafahiyan to ko mitelekay to kalodemademak, matiniay saka, o fafahiyan ito ko kakeridan no ’Amis a finacadan. O nian koya nisowalan to “misa’alingayay no ina no ’Amis” a lekakawa.
Volodymyr Zelensky

Volodymyr Zelensky

I 1978 a miheca saka 12 folad saka 25 a romi’ad masofoc ci Volodymyr Zelensky, malamikomoday a tamdaw.

O Sawara’an no kitakit no Ukraine anini i ci Volodymyr Zelensky, patirengan a romi’ad i 2019 a miheca saka 20 folad saka 7 a romi’ad.

Kasasiwasiw:Pasawalian 'Amis
Mama intiw

## Mama Intiw (涂恩綢)

### O sarakatay no yincumin a mitooray ci mama intiw. (涂恩綢-首位原住民首位信徒)
O nga’ayay ’orip a o nipitoor ci mama Intiw, itini i 1918 miheca 12 folad 1 romi’ad pakayni ci Lien Teli (Rev.A.B.Nielson) a pipatirengan a malasicoci, itiya i 1921 miheca 1 folad 30 romi’ad itira ci Lin Yanchen foksian makapa patireng to ciwlo no Tokar (Cyamisan) kiwkay. Nanoya i 1919 miheca macakat macowat ko mitooray tamdaw no kiwkay, o mikihatiyaay i ’ayaway no lahok to lihay ira ko 175 ko tamdaw, herek no lahok a lihaty ira ko 155 ko tamdaw.

To dadaya mikihatiyaay to sa’opo minanam to kiwiko ira ko 70 no tamdaw, o ’Amis ira ko 40 no tamdaw, o ci mama Intiw ko mifalicay to sowal. Nikawrira mafalic a mafiyol to ko to’ek no taliyok itiya, o mikadafoay i Tangafolan cingra, sa cingangan sa ono kowaping to ka nipipanganganan.

No Dipong a to’ekan itiya, o nano Posko no Kalingko a kowan ko Tokar saka ono Payrang ko pipangangan saka’eca kalaemong. No ’Amis a pitoki to pangangan, o nano hilakana a tilid ko ngangan, itiya mipatireng to pipalalan to minato no kalingko, Suhua-lalan, Huatong cilamalay ato Huatong lalan itiya, saheto o i enaray a ’Amis Piyoma ko miemongay. 　　

Matira saka, milimek ci mama Intiw, matalaw kafana’an no ngangan, o kamatini ningra saka caay kanga’ay no tayal a mipatenak. Talacowa matiratira aca, o kacingangan ningra a matilid i kiwkay ko kacingangan i, ka itira pisintingan to ratoh i no ’Amisan ato pinanaman no mitooray ira cingra a matayal to mifalicay misa no ’Amis to sowal.

Orasaka matiniay ko parana’an no pipaso’elin a mitooray, awaay i tilid no likisi a paheci, orasaka kaitira ningra i no ’Amis patenakay a todong, caay ka patodong　to nitayalan ningra a mikerid to paso’elinay a heci ato wacay i ’ayaw, dengan to o sa’ayaway mitooray paso’elin ato sa’ayaway ciwlo no masa’Amuisay ko pihayda.　

Nika o wawa ato teloc ningra a wawawa masasiisil itira i Tokar (Cyamisan) kiwkay (Payrang) ato Takoliaw kiwkay (’Amis) ko pikihatiya a milihay, midoedo to mitooray mirocok to nipaso’elinan a ’orip.

### Pinengnengan tilid. (參考文獻)
1.黃茂卿，1991，《迪階觀音山教會早期五十年》。花蓮：觀音山教會。

2.臺灣基督長老教會原住民宣道委員會，1998，《臺灣基督長老教會原住民宣教史》。臺北：永望。
Misarao’

## Misarao’ (阿美族的第二收穫祭祀)
Itiya ho ira ko piketon no mato’asay to kakawa no romi’ad, ira ko pakakaan ato pasafaan sanay to romi’ad no cecay mihecaan. O pakakaan a romi’ad sanay i, itini i saka tosa folad tangasa falo folad (2-8), pasafaan a romi’ad i, i saka siwa folad tangasa cecay folad (9-1) ko sa’osi no to’as.

Orasaka, o paherekan no pakakaan a romi’ad i, midemak ko niyaro’ to tata’akay ilisin no mihecaan, onini ilisin i, oya todong pipafilongan to no ’Amis a finacadan, saka cidemak to kailisinan no mihecaan.

O paherekan no pasafaan a romi’ad i, midemad ko niyaro’ to saka tosa a pilitodan a lisin, misarao’ han no mato’asay ko ian a lisin, nika ihakowaan ko paromi’adan a midemak, o finawlan sato ko miketonay to romi’ad a misarao’, masasowal ko kalitaan no niyaro’ ato mama no kapah misetek to romi’ad ko kacipinangan.

Milicay to kakitaan no niyaro’ toya nga’ayay romi’ad ko pisarao’an romi’ad no niyaro’.

Nanoya, mi’ang’ang to ko mama no kapah to finawlan no niyaro’ itiya a romi’ad, misarao’ ko finawlan sato. Mara’od sato ko romi’ad, misa’opo ko mama no kapah to finawlan i sefi, misilsil ko mama no kapah to kasaselal no kapah, masetik mifoting i riyar ato i ’alo, pacakat i pisarao’an to to’as.

Maraod sato ko romi’ad to pisarao’an i, ocorom no mama no kapah ko kasaselal a kapah tayra i riyar ano eca tayra i alo’ a micelem mifoting itiya, o mama no kapah miocor to lakeling micorok to lomaloma’ milisiraw militoron, solsol han i ’oway ko siraw, pateli han i fakar ko toron, malo sakalahok no finawlan itira i sefi, todong paherekan no miheca to pasafaan pilitod misarao’ a lisin no niyaro’.

Nikawrira, nawhani ono aniniay to ko ’orip a mafalic to, oya masarao’ sanay a lekakawa to saki niyaro’ a pifiyol mato malasawaday to.

Itini i roma a niyaro’, tinako o niyaro’ no Falangaw i Posong, itira i tongce no mihecaan ko pisarao’an a romi’ad, todong “pitiko to mata’elifay romi’ad, misahalaka to anohakowaay” a dademaken.

Ono to’asan lisin no ’Amis ko pisarao’an, nikawrira mafiyol to no Payrang ko yincumin saka, o ’alomanay ’Amis a tamdaw caayay to pidemak to misarao’ a lisin, latek dengan to o Falangaw a niyaro’ ko milekoay ho to pisarao’an a lekakawa no ’Amis.

O tatodiong no pidemak to misarao’ a lisin o “pitiko to mata’elifay romi’ad, misahalaka to anohakowaay” sanay. Oya pitiko to mata’elifay, nawhani awaay ko pitelek to rikec no kasaniyaro’ no ’Amis, saka itini i tongce o kaloma’ocan a romi’ad, nai kailisinan tangasa i Tongce pasafaan (litosaan) a miheca o maanan ko fangafang no niyaro’ a maainiini massowal, mipakaolah to cinga’ayay ko demak a tamdaw no finawlan. Itiyaay ho a mato’asay o rao’ ko sapakaolah to tadamaanay a tamdaw, o nianan koya misarao’ hananay a paseniyang. O pisahalaka to anohakowaay sanay i, o niyaro’ sato ko mitelekay, anohakowaay no pakakaan romi’ad a dademakan i, itini toya kaloma’ocan mitelek, ano maketon to caay to ka nga’ay fafalicen.

Pakaynien no ’Amis a tamdaw i lisin ko sakarihaday no syakay no niyaro’, orasaka o pisarao’ a lisin o “sakarihaday a lisin” a han ko pitahidang.
Kawakawasan ratoh:malapalangay a fafahiyan

## Malapalangay a fafahiyan (變成烏鴉的女孩)

### Cowa ka palada’ to tafo toya padek a wawa ko midipotay(養父母不給孤兒飯包)
Oya saan a wawa no malafiyaway mapapaliway a maomah, iya saan cecay a wawa a padek, awaay to ko tada ina nira, malingad sato cingra, ca ka citafo to toron ato hemay, ci wina saan ato mama(o midipotay) nira narikoran noya wawa a malingad, misetel(mipecih) to titi ato misatoron malakakaenen no niyah aca, cowa ka palada’ toya padek a wawa,matira ko demak nangra to romi’ami’ad.

O tao sato paka’araw to demak naya midipotay a mama ato ina nira, pasowal han to no tao koya padek a wawa, ya mafana’ sato kiya wawa,” *ano saan aca na’ay to kako a minokay*” han nira ko widang nira.

### Celitan nira ko caca’edongan malasapikpik nira(孤兒撕衣服當翅膀)
Sowal haca to widang nira:

“*tomai’ ho kako*” saan, tayra i salawacan no omah, “*kir, kir*” saan ko soni, iya sato cafay nira a wawa, “*mamaan kiso*?” han nira a somowal, iya sato a padek a wawa “*mapiyas kako*” han nira. Oya “*kir, kir*” sanay a soni o nipicelit nira to caca’edongan. Iyaan a nicelitan nira a caca’edongan malasapikpik nira, oyaan sa o lalal(rarar) malasatekek nira. 

Honi sato i itira to i fafa’ed no kilang, “*ak, ak*” sato a masoni. Iyaan sato o tihi nira nengneng han nira malapalangay to, “*da to, da to ma’epod to*” han nangra, caka kakahi koya padek a wawa a mo’epod, iya sato o tihi nira cikay sato a minokay pasifana’ ca winaan nira. Iyaan sato wina nira a mapasifana’ to nikalapalang niya wawa.  

### Tati’ih ko faloco’  no midipotay wina ato mam(養父母心裡難過)

*“Tati’ih aca ko faloco’ ita to wawa, ira ko saka matira nira”.* Toyanan to misatoron sato ci mama aci wina, maherek sato cangra misatoron, cikay sato tayra i omah, tahira han nangra i omah, misa’ak’ak to itira i fafa’ed no kilang koya padek a wawa. Iya sato o wina ato wama nira itiya tangic sato, “*dato dato, ini to ko toron ato titi iso, no hatiniay to halafin tati’ih ko faloco’ niyam. Da da da kaenen to kina toron*.”

### Lalengatan no palang a komaen to tafo(這就是烏鴉會偷吃農人的便當的原因)
Oya sato ya wawa cato tengilen nira ko sowal no wina nira. Iya sato ya wina nira teli han to nira koya toron itira i tapang no kilang, itira to a laliw han nira. Honi sato i, hinam han niwina, maka’en to nira koya hemay ato titi, maherek a komaen, tayra to i fafa’ed no kilang a ma’efer. 

Iya sa a wina nira ato wama nira tangic sato. Nawiro, komaen to tafo ko palang han, oninian ko lengato nira a konaen. 

### Pacefaday a tilid (註釋)
Kawakawasan ratoh:malasengel

## Malasengel (互相殺戮)

### Ci 'odangay ko fafahi (太太有姦夫)
Masamatini ko pakayraay ci Potawan Tingas aci Parih Tingas a sowal koninan a ratoh. oya sa fafahi ci Parih Tingas cingohah to taoanan, iya sato ci Potawan Tingas sowal han to nira ko wawa nira,”*icowaay a tamdaw ko lemek* *no ina iso*” han to no mama nira kiya wawa nira, ’afalang han to nira kiya wawa nira a masadak, ira ma’araw ko fa’inayan i lalan, “*inian saw a tamdaw*?” han ni Potaw Tingas kiya wawa nira.

“*caayay*” han no wawa nira.

### O ''salikaka nira ko'' micocokan ni Potaw Tingas (丈夫刺殺的姦夫原來是自己的親哥哥)
matama sato “*inian”* han to nira kiya wama nira, cocok han to ni Potaw Tingas kiya lemek ni Parih Tingas.

Ya ko saka “*salikaka ako*” sato koya micocokan ni Potaw Tingas, cacocococok sato ko finawlan, waw to ko ’osa’oasaw a mapatay to.

### Nano to’as  aka ka ci'odang sato ko sowal (自古以來就有不要有姦情的警語)
Pakayraay nipipatay ni Potaw Tingas to lemek ni Parih Tingas, ira sa “*aka to ka matira a cilemek, ano ci lemek kamo to fafahi no mato’asa ato makakaay, o malasengela kita*” saan ko sowal nano to’as. 

### Pacefaday Tilid(註釋)
Kawakawasan ratoh:Malikakaay

## Malikakaay (兩個兄弟)

### ''Mikasoy ko safa pakakera to fafahiyan wawa(弟弟去砍柴找到一個女孩)''
Itiya:ho ira ko tatosaay a malikakaay,iya saan a kaka i,”*aka ho ka pikadafo*” han no mama nira, iya sato a kaka i,” *na’ay, mikadafo kako*” saan a pacoli, “*ano matira i pikadafo to* ” han no mama nira.

### O wawa no hanti kiya fafahiyan a wawa(那女孩是皇帝的小孩)

Iya saan a safa i,”*pikasoy kiso*” han no mama nira, mikasoy sato ko safa i,ira ko matengilay nira a tangic, nengneng han nira i,o fafahiyan a wawa, fafa han nira a panokay, iya saan a kasoy pali’ayawn to nira a patayra i loma’ ta mitiko aca a miala to toya makeraay nira a wawa.

Iya saan a wawa i, ono hanti a wawa, “*taynien ya pakatamaay to wawa ako*” saan ko sowal sowal niya honti, tayra sato kiya safa i loma’ no honti,”*icowa kiso a pakatama*” han no honti,”*mikasoy sa kako i,matengil nomako ko tangic*” han noya safa ko honti, “*malo miso to a fafahi*” han no honti, ano dafak saan i,” *miforaw kamo toya mialaay to wawa ako*” sa ko sowal no honti.

### Miforaw kamo toya mialaay to wawa ako sa ko honti (皇帝命令兄弟去討伐拐騙他女孩的惡鬼)
Iya saan a kaka i,malahakelong ato safa nira a miforaw, iya saan a tatiihay a kawas i,masaopo to, iya saan a malikakaay i loflof a milimek, iya saan no kaka a fonos i,o kowis , no safa sa i,o fonos, “*anohoni i,a mapatay kiso kiya*” han no safa ko kaka nira,iya saan a kaka i,tano talaw sato, milmil saan ko oo’ nira, iya saan a safa i,masadak nani loflof nengneng han nira i papotal i kasaopoan to no kawas, itiya to hodoc han nira koya nialaan nira a fonos,o sapitapa’ nira toya kawas,seteksetek  han niya safa koya kawas, iya saan a kamay niya kawas i,satepatepa(laklak) sato, pakateloc to i, ira koya makapahay a fafahiyan, iya saan a safa i,”*a’i kira sakadat nomiso, ano caay kiso pafeli i,patayen ako*” han niya safa kiya fafahiyan, ya saan a fafahiyan i,pafeli han to nira koya sakadat.

Iya saan a kaka masadak to nani tira i loflof, ma’araw sato niya kaka kiya sakadat,sa’elien nira ko safa toya sakadat, ca ka pafelien no safa koya sakadat, itira to ko saka mala’afas a malalefo itira i kapatayan niya kawas, iya saan a safa i,malowid no kaka nira, ma’afas to niya kaka koya sakadat.

### Cima ko palalowiday namo han no honti (皇帝問是誰打敗了惡鬼?)
Minokay sato i, mita’ong to honti, “*cima ko pakalowiday namo*” han niya honti, iya saan a kaka ira i,”*ako ko pakalowiday*” han niya kaka ira,”*hanta*  *kiya fonos namo a tatosa*” han niya honti, no safa saan a fonos i,remeremes to, iya saan no kaka tano tai’ saan,”*hali sa mangah kiso*” “*picakay to tatipelok to sapitodoh cinraan*” han niya honti, iya saan a safa nira i,micakay to tatipelok, iya tatipelok sa’aporaw han to nira,”*pacamomoken ko oo’ iso*” han no honti ko kaka, pacamomok han to niya kaka ko oo’ itira i nikas’aporaw no tatipelok, ta rikat han to no safa nira kiya tatipelok, iya saan a kaka nira itira sato a mapatay.

### Pacefaday a Tilid(註釋)
Romi’adan salongoc no kasakitakit

## Romi’adan salongoc no kasakitakit (國際人權日)
Nai 1950 mihecaan itiya, o Linhoko daykay to mihecahecaan to 12 folad 10 romi’ad o Romi’ad no salongoc no kasakitakit, piharatengan to Linhoko i 1948 miheca 12 folad 10 romi’ad mihayda to “Niketonan salongoc no hekal”. Mapa’araw tonini a niketonan salongoc no hekal, Linhoko itini i 1966 miheca misetek to “Kicay, Syakay ato ponka salongoc no kasakitakit nitelekan” ato “Finawlan salongoc ato sici salongoc kasakitakit nitelekan”, patodong to sapahapinang i sapidemak to niketonan pahapinang to kasahirahira a salongan no salongoc.

Onini tosaay niketonan patongal to “Finawlan salongoc ato sici salongoc kasakitakit nitelekan” a nitelekan tilid ato “Niketonan salongoc no hekal” a palakapot a sowal “Tatapangan a cering salongoc no kasakitakit” (International Bill of Human Rights), o todong sakatadamaan no salongoc itini kasakitakit. Niketonan salongoc no hekal ato sakamo’ecel no hekal a romi’ad o masasiromaay piharatengan romi’ad, nika sahetoay itiniay i Linhoko a mapatireng.

### Papotalay calay (外部連結)

* 聯合國：世界人權宣言中文全文 （頁面存檔備份，存於網際網路檔案館）

* 國際人權日(香港區活動)籌委會 （頁面存檔備份，存於網際網路檔案館）
O rakat a malinah notimolan kanatal a sowal no finacadan

## O rakat a malinah notimolan kanatal a sowal no finacadan (南島語族遷徙路徑)
O yincuminco no Taywan, sasowalen itini i 17 sici eca ho cimalinahay ko sa’etal lilisay no riyar i Congkuo i ’ayaw, iraay to ko tamdaw maro’ itini i Taywan ato tamdaw no ngataay kanatal.

Saka o ponka ato sowal o nano notimolan kanatal sowal (Astronesian) caira, imatiniay sifo misetek to nia finacadan ira ko 16 finacadan, halo ’Amis, Atayal, Bunun, Paiwan, Puyuma, Rukai, Saisiyat, Thao, Tsou, Yami(Tao), Truku, Kacalan, Sakizaya, Seediq, Hla’alua, Kanakanavu, no Mancin a to’ek o “Hoan” han ko pitahidang, no Dipong a picalap mikowan itiya o Takasako (Takasago) sanay, tayni to ko Kominto a sifo pangangan saan to yincumin i o “Santi-sanpaw/Pinti-sanpaw” sanay pitahidang, onini saheto o piepec pisiiked a pinengneng no itiyaay a mikowan, ikor no 1994 (83) mihecaan pakayni pisa’icel no kapah to syakay onto no yincumin, itiya to mapalasawad ko pisawaco, oya sanpaw sanay mafalic to o “yincumin” a han to ko pitahidang, ta o “Yincuminco” han to ko pitahidang.

O notimolan kanatal a sowal no finacadan o kasakilac itini i Taypinyang ato Intuyang ato Asiya a malitosaay kanatal (Tenok timol kanatal ato Malaty kanatal) a finacadan, oya dadahalay riyar ato kanatal paka’amis o Taywan, pakatimol o New Zealand, pakawali tangasa notimolan Amilika kaetip a Easter kanatal, pakaetip kawali no Africa a Madagascar kanatal, tatenokan o Philippines, Malaysia, Indonesia, New Guinea a kanatal, mika awaay ko Australia, o sadadahalay ko kasakilac a finacadan, polong no tamdaw salongan ira ko 3 walwalan no tamdaw, nika ’alomanay masa’opo itini i kawali katimol Asiya sa’etal.

Notimolan kanatal sowal a finacadan kakahad ko kaledef no sa’etal, kasasiroma no palapatan ato masa patekay to ko mihecaan no likisi masasiroma, ira to ko masasitekeday, kadofahay kasairaira a ponka no notimolan kanatal a sowal no finacadan. 

Midotoc to mikingkiway hakasi to no tamdamdaw, notimolan kanatal a sowal no finacadan a ponka malacaday a salongan, halo patakaray to loma’ ato i seraay, miliyas to kaso’emet ato ’oner a fao, o mifalaway ko kamaomah, hali’icep, mafana’ a mitinooay, miwikwik ato mi’adop mifoting no to’asan.

Notimolan kanatal sowal a finacadan i Taywan masakilac i paka’amisay, ira ko sakafana’ to pahapinang nangra to notimolay kanatal a finacadan, ngalef o sakafiyaway a ’etal, masapatekay mihecaan oya to ko kacacofeliw, caay ko mahawitiday a finacadan. Imatiniay a kanatal no Taywan (halo Lanyu) a yincuminco a tamdaw salongan ira ko 54 ’ofad no tamdaw, dengan o 0.002% a notimolan kanatal sowal a finacadan ko tamdaw, nika midotoc to adihayay mikingkiwan mahapinang, o kaliwasakan pasayra i timolan malinah ko rakat o naitiniay i Taywan ko lalowadan a lalengawan, o rakat a malinah no katelangay notimolan kanatal sowal a finacadan kaliwasakan pasayra i timolan malinah ko rakat, kacitodongan kaitiraan a maro’.

Anini romaroma a notimolan kanatal sowal a finacadan sa’etal macacorok no Muslim, Kristokiw, Tingsokiw a serareci ko kafiyol, nanoyaan o yincuminco no Taywan cimirocokay ato mirayrayay to serayan lekakawa a ponka no finacadan.